Ġunju 12, 2020 Żewġ gowls fit-tieni taqsima kienu biżżejjed għal Sevilla biex f'darhom joħorġu rebbieħa kontra Real Betis. Dan kien ir-ritorn għaż-żewġ timijiet wara l-waqfa tal-kampjonat minħabba l-pandemija tal-Covid-19. Kien Ocampos li fetaħ l-iskor fis-56 minuta minn penalty, sakemm Fernando għalaq il-logħba fit-62 minuta. Qabel ma bdiet il-logħba l-plejers daru maċ-ċirku ta' nofs il-grawnd u nżammet minuta silenzju għall-vittmi tal-Covid-19. Spanja kienet wieħed mill-pajjiżi Ewropej li l-aktar ntlaqet ħażin bil-pandemija meta mietu aktar minn 27,000 ruħ kawża tal-virus qerriedi. B'din ir-rebħa Sevilla saħħew it-tielet post fil-klassifika meta wara 28 logħba huma għandhom 50 punt, 4 punti aktar minn Real Sociedad u Getafe li għandhom logħba inqas. La Liga tkompli matul tmiem il-ġimgħa bi programm ta' logħob: Għada Il-Ħadd